Pozdravljeni čmrlji in čebele iz 3.c!

Ponedeljek je tu in gremo veselo zakorakat v nov teden.

SLOVENŠČINA:

Najprej beri, tokrat vsaj 15 minut, kot običajno, karkoli želiš.

Potem vzemi šolsko pisanko. Napiši **VAJA in datum** ter navodilo:

*Iz besed ŽIVLJENJE, LJUBLJANA, KONJ, NE VEM, GOZD, DALJNOGLED, UČITELJICA, KNJIGA, IVANJŠČICA, ŠTORKLJA sestavi zgodbico. Ni treba, da so besede v tem zaporedju, lahko jih je več v isti povedi in lahko so vmes povedi brez teh besed. Vendar na koncu zgodbe morajo biti uporabljene vse besede. Ne pozabi na smiselno povezanost zgodbe, ter uvod in zaključek. Sam/a si izberi tudi naslov. Če pa se ti zdi, da res ne moreš iz tega sestaviti zgodbe, besede uporabi v lepih bogatih povedih. Ne glede kaj izbereš pazi na lepo pisavo.*

Komaj čakam, da preberem te zgodbe 😊

MATEMATIKA:

Še samo danes in jutri imaš čas, da rešiš vse delovne liste in vse označeno v DZ Lili in Bine 2.del. V sredo nadaljujemo z učno snovjo.

Če pa si že bil/a tako zelo pridna oz.priden, da si vse rešil/a, vzemi prazen list in sestavi strejšemu bratu ali sestri ali pa staršem kratek test s tremi nalogami poštevanke. Prva naloga naj bo množenje, druga naloga deljenje in tretja naloga besedilna naloga po izbiri.

SEDAJ JE ČAS ZA GLAVNI ODMOR 😊

ŠPORT:

JUPIIIIII ŠPORTNA!!!!!! Če imaš možnost in če ti vreme dopušča pojdi ven in teči vsaj 600m, potem se po klasičnem postopku (tako kot to naredimo v šoli) razgibaj. Če imaš doma si poišči teniško žogo, če je nimaš (mimogrede jaz je nimam) vzemi katerokoli žogo in jo poskusi vsaj 10x pravilno vreči v daljino. Pravilno pomeni, da vržeš kot smo se učili - v zrak. Nikakor ne meči postrani.

Če nimaš možnosti rekreacije na prostem, naredi vaje, ki sem jih prejšnji teden poslala (youtube) povezava. Po končanih vajah se nadihaj in naredi 3x po 20 trebušnjakov.

LEPO SE IMEJ!!!! KOMAJ ČAKAM, DA SE SPET SLIŠIMO IN VIDIMO!!!!

Učiteljica JANA